Утренник
Утренник – мектепке чейинки балдарды тарбиялоо программасында белгиленген тарыхый, жыл мезгилдерине байланыштуу өткөрүлүүчү таалим-тарбия иш-чаралары. 

Анын алкагында даңктуу даталарга арналган тарбиянын таасири зор түрдүү инценировкалар, ырдоо, бийлөө сыяктуу маданий-эстетикалык иш-чаралар, о. эле ден соолукту чыңдоочу көнүгүүлөр аткарылат. 

Утренникти даярдоодо ж-а уюштурууда музыкалык жетекчи, тарбиячылар, ата-энелер да кеңири катышат. Балдардын активдүүлүгүн, эмоционалдык сезим туйгучтуктарынын өнүгүшүнө таасир этет ж-а сабакта, күндөлүк турмушта алган түшүнүктөрүн кеңейтип бекемдейт.

Колдонулган адабияттар 
Кыргыз педагогикасы:Энциклопедиялык окуу куралы/Башкы ред. Ү. Асанов; Ред. кеңеш И. Бекбоев(төрага) ж.б. - Б.: Мамлекеттик тил жана энциклопедия борбору, 2004. - 340 б. ISBN 9967-14-018-6

Педагогика